Document ID: 32006R1646

UREDBA SVETA (ES) št. 1646/2006
z dne 7. novembra 2006
o spremembi Uredbe Sveta (ES) št. 639/2004 o upravljanju ribiških flot, registriranih v najbolj oddaljenih regijah Skupnosti
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti ter zlasti člena 37 in člena 299(2) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Uredba Sveta (ES) št. 639/2004 z dne 30. marca 2004 o upravljanju ribiških flot, registriranih v najbolj oddaljenih regijah Skupnosti (2) dovoljuje odstopanje od določb iz člena 9(1)(a) Uredbe Sveta (ES) št. 2792/1999 z dne 17. decembra 1999 o določitvi podrobnih pravil in sporazumov glede strukturne pomoči Skupnosti v ribiškem sektorju (3) in člena 13 Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (4).
(2)
Na podlagi političnega sporazuma o Evropskem skladu za ribištvo, ki je bil dosežen v Svetu dne 19. junija 2006, bi bilo treba veljavnost odstopanj iz člena 2(4) Uredbe (ES) št. 639/2004 podaljšati do 31. decembra 2006, da se upošteva posebni strukturni, socialni in gospodarski položaj ribiškega sektorja v najbolj oddaljenih regijah Skupnosti.
(3)
Zaradi podaljšanja veljavnosti odstopanj iz člena 2(4) Uredbe (ES) št. 639/2004 bi bilo treba odstopanje iz člena 2(5) podaljšati do 31. decembra 2008, s čimer naj se omogoči v floto vstop ribolovnih zmogljivosti, ki so bile upravičene do državnih pomoči za obnovo ribiških plovil -
SPREJEL NASLEDNJO UREDBO:
Člen 1
Uredba (ES) št. 639/2004 se spremeni:
1.
v členu 2(4) se „31. decembra 2005“ nadomesti z „31. decembra 2006“;
2.
v členu 2(5) se „31. decembra 2007“ nadomesti z „31. decembra 2008“;
3.
v členu 6 se „31. decembra 2006“ nadomesti z „31. decembra 2007“.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. novembra 2006

Labels: 15
19
6